  Виталий Пронин Ижысь лымы гурезьёс.Иж город тырмемын кырсь лымы гурезьёсын. Соос котькытын - машинаен, пыдын ветлон сюресъёс дурын, школаос, нылпи садъёс котырын...Иж город администрацилэн сайтаз нуналлы быдэ иворто, кӧня лымы поттэмын сутка ӵоже. Лыдпусъёс - кӧня ке сюрс тоннаосын. Урамъёсын, азбаръёсын огдыре 100 пала техника гужгетэ. Но толбыт люкаса возем лымыез табере озьы гинэ уд потты, шӧдске. Алигес Иже вуылӥз тодмо блогер Илья Варламов, шоркармес со одӥг бадӟым лымы люкен ӵошатӥз. Городлэн йырыз Юрий Тюрин со пумитэ вератэк ӧз чида: со блогер Африкаысь вуиз шат, уг тоды-а, толбыт лымы усе шуыса? Ойдолэ, пе, бюджетысь вань коньдонэз кисьтом лымы поттонэ. Сотэк но городысь сюресъёсты возёнлы ар ӵоже шорлыдын ог 530 миллион манет кошке.Но шоркар  администрация пала та учыре Ижын улӥсьёслэн дурбасьтэмзы чик уг поты. Элькун кивалтэтэз но лымы букосъёсын югдур туж шугъяськытэ. Угось ӝоген лымы гурезьёс шунаны кутскозы. Тудву улэ ум кыле-а? Эшшо ке сюресъёс выльысь гопчиськозы-пильылӥськозы. Соку мар?Шӧкыч уром Туспуктӥз А Горбунов  